 वपु हमारे सब तापों का शमन करे।
 महीपानां नाना तरुणतर खेदस्य नियतम् ।
 मदोन्मत्त शासकों के सामने चाटुकारिता करते करते मुझमे नाना भांति के विकार आ गए हैं और जड़ बुद्धि हो मैं स्वयं का ही हितनाशक हो गया,क्योंकि क्षण भर का भी आपकी करुणा से वियोग मेरी ही भूल है।
 स्खलत्पां-सुव्रातच्छुरण विसरत्कौंकुम रुचि ।
 वायु की लीला से दोलित पंकजों की पतित केसर से केसरिया और सुर ललनाओं के वक्षो से क्षरित अगरु से प्रगाढ़ हुआ आपका जल मेरे जन्म-मृत्यु जाल का निवारक हो।
 निवासः कन्दर्प प्रतिभट जटाजूट भवने ।
 रमारमण विष्णु के पदकंजों के अमल श्रीनखों से निसरित, मदनारी महादेव के जटाजूट-भवन निवासिनी माँ, आप दुखियों और पतितों के उद्धार में निरत हैं। तो फिर इस जगत की जाग्रति और उन्नति कैसे न होगी!
 पुराणां संहर्तुः सुरधुनि कपर्दोऽधिरुरुहे ।
 हे देवसरिता! और कौन नदी नगेन्द्र से निकल कर त्रिपुरारी की अलकों पे चढ़ी है? या जिसने रमापति के चरण कमलों का प्रक्षालन किया है? और हो भी तो क्या कोई कवि उसकी आपसे लेश मात्र भी तुलना कर सकता है?
 सुखं शेषे शेतां हरिः अविरतं नृत्यतु हरः ।
 जगत में जब आप जाग्रत हो कामनापूर्ण कर ही रही हैं, तो भले ब्रह्मा निरवधि समाधिस्थ हो जाएँ,विष्णु सुख से शेष शयन करें या शिव अविरत लास्य करें, तप दान बलि यज्ञादि युक्त प्रायश्चित्त परिष्कार की भी कोई आवश्यकता नहीं है।
 पतन् विश्वोद्भर्त्री गदविदलितः सिद्धभिषजम् ।
 मुझ पथभ्रष्ट अनाथ पर आप स्नेहाद्र हो कर पुन्यगति प्रदायिनी हों। आप पतित को विश्व में अभ्यूदयी बनाने वाली, रुग्ण को सिद्धौषधिदायी,तृष्णातुर ह्रदय के लिए सुधासिंधु रूपा हैं, हे माँ,मैं बाल रूप से आपके पास आया हूँ, आप जैसा उचित समझें, वैसा करें।
 गता दूता दूरं क्वचिदपि परेतान् 